|  |
| --- |
| **Analýza vplyvov na životné prostredie** |
| **5.1 Ktoré zložky životného prostredia (najmä ovzdušie, voda, horniny, pôda, organizmy) budú predkladaným materiálom ovplyvnené a aký bude ich vplyv ?** |
| Vyhlásenie chráneného areálu (CHA) Tisovský kras bude mať dlhodobý pozitívny vplyv na prírodné hodnoty, ktoré sú predmetom ochrany.  Predmetom ochrany je predovšetkým 5 prioritných biotopov európskeho významu: Kr 6 Xerotermné kroviny  (\* 40A0), Ls 4 Lipovo-javorové sutinové lesy (\* 9180), Pr 3 Penovcové prameniská (\* 7220), Pi 5 Pionierske porasty zväzu *Alysso-Sedion albi* na plytkých karbonátových a bázických substrátoch (\* 6110), Sk 6 Nespevnené karbonátové skalné sutiny v montánnom až kolínnom stupni (\* 8160); 11 biotopov európskeho významu: Kr 2 Porasty borievky obyčajnej (5130), Lk 1 Nížinné a podhorské kosné lúky (6510), Lk 5 Vysokobylinné spoločenstvá na vlhkých lúkach (6430), Ls 5.1 Bukové a jedľovo-bukové kvetnaté lesy (9130), Ls 5.2 Kyslomilné bukové lesy (9110), Ls 5.4 Vápnomilné bukové lesy (9150), Ra 3 Prechodné rašeliniská a trasoviská (7140), Ra 6 Slatiny s vysokým obsahom báz (7230), Sk 1 Karbonátové skalné steny so štrbinovou vegetáciou (8210), Sk 8 Neprístupné jaskynné útvary (8310), Tr 1 Suchomilné travinno-bylinné a krovinové porasty na vápnitom substráte (6210).  Predmetom ochrany sú tiež biotopy 2 druhov rastlín európskeho významu: kyjanôčka zelená (*Buxbaumia viridis* (Moug.)Moug.&Nestl.(o)), \* poniklec prostredný (*Pulsatilla subslavica* Futák ex Goliašová); biotopy 12 druhov rastlín národného význam: misôčka tmavá (*Pseudoplectania melaena*), prilbovka biela (*Cephalanthera damasonium*), prilbovka dlholistá (*Cephalanthera longifolia*), prilbovka červená (*Cephalanthera rubra*), kruštík drobnolistý (*Epipactis microphylla*), kruštík močiarny (*Epipactis palustris*), kruštík modrofialový (*Epipactis purpurata*), kruštík úzkopyskový (*Epipactis leptochila*), päťprstnica obyčajná (*Gymnadenia connopsea*), vstavač purpurový (*Orchis purpurea*), prvosienka holá (*Primula auricula*), tis obyčajný (*Taxus baccata*); biotopy 16 druhov živočíchov európskeho významu: ohniváčik veľký (*Lycaena dispar*), \* fuzáč alpský(*Rosalia alpina*),plocháč červený (*Cucujus cinnaberinus*)*,* kunka žltobruchá (*Bombina variegata*), netopier brvitý(*Myotis emarginatus*),uchaňa čierna/netopier čierny (*Barbastella barbastellus*), netopier veľký/netopier obyčajný (*Myotis myotis*), netopier ostrouchý (*Myotis blythi*),netopier veľkouchý (*Myotis bechsteini*)*,* podkovár južný (*Rhinolophus euryale*),podkovár malý/podkovár krpatý (*Rhinolophus hipposideros*)*,* podkovár veľký(*Rhinolophus ferrumequinum*), \* medveď hnedý (*Ursus arctos*),rys ostrovid (*Lynx lynx*), *\** vlk dravý (*Canis lupus*),vydra riečna (*Lutra lutra*); biotopy 2 druhov živočíchov národného významu: modráčik horcový (*Maculinea alcon*), koník pestrý (*Arcyptera fusca*) a 19 druhov vtákov: bocian čierny (*Ciconia nigra*),ďateľ bielochrbtý (*Dendrocopos leucotos*),tesár čierny (*Dryocopus martius*), ďateľ trojprstý (*Picoides tridactylus*),jariabok hôrny (*Tetrastes bonasia*),kuvičok vrabčí (*Glaucidium passerinum*),pôtik kapcavý (*Aegolius funereus*),lelek lesný (*Caprimulgus europaeus*),muchárik bielokrký(*Ficedula albicollis*), muchárik malý (*Ficedula parva*),orol skalný (*Aquila chrysaetos*),sokol sťahovavý(*Falco peregrinus*),sova dlhochvostá (*Strix uralensis*), hlucháň hôrny(*Tetrao urogallus*),tetrov hoľniak (*Tetrao tetrix*),včelár lesný(*Pernis apivorus*),výr skalný(*Bubo bubo*), žlna sivá (*Picus canus*),žltochvost hôrny (*Phoenicurus phoenicurus*), ako aj abiotické javy.  Vyhlásením CHA budú pozitívne ovplyvnené aj ďalšie zložky životného prostredia, napr. pôda, voda a ovzdušie.  Hodnotenie vplyvov na jednotlivé zložky životného prostredia:   1. **Organizmy - biota**  |  |  | | --- | --- | | *typ vplyvu* | pozitívny, s priamym environmentálnym vplyvom, trvalý | | *veľkosť vplyvu* | veľký | | *rozsah vplyvu* | územie CHA, resp. okolie | | *celkové hodnotenie environmentálnej významnosti vplyvu* | veľmi významný, priaznivý |   Celé územie sa vyznačuje rozmanitosťou druhov živočíchov a rastlín, medzi ktorými sú aj endemity (patria medzi ne druhy vyšších rastlín *Aconitum moldavicum, Campanula carpatica, Carduus glaucinus, Cyclamen fatrense* a *Sesleria heufleriana..*  Vyhlásenie CHA Tisovský kras a jeho zonácia významne prispeje k  zachovaniu, resp. obnoveniu priaznivého stavu vyššie uvedených biotopov európskeho i národného významu a  druhov živočíchov európskeho i národného významu, ktoré tvoria predmet ochrany navrhovaného CHA. Výsledným prínosom zonácie bude zachovanie alebo zlepšenie stavu aj ďalších biotopov a druhov živých organizmov v danom území a jeho okolí a zachovanie biologickej diverzity, vrátane cenných lúk a pasienkov. Na niektorých lúkach a pasienkoch je potrebné pre zachovanie predmetov ochrany odstraňovať náletové dreviny a takýto spôsob obhospodarovania zodpovedá 3. stupňu ochrany podľa zákona č. 543/2002 Z. z. o ochrane prírody a krajiny v znení neskorších predpisov. Zonáciou územia bude vytvorený adekvátny právny rámec.   1. **Voda**  |  |  | | --- | --- | | *typ vplyvu* | pozitívny, s nepriamym environmentálnym vplyvom, trvalý | | *veľkosť vplyvu* | malý | | *rozsah vplyvu* | územie CHA, resp. okolie | | *celkové hodnotenie environmentálnej významnosti vplyvu* | málo významný, priaznivý |   Cieľom predkladaného materiálu nie je ochrana vôd, ale zlepšenie a udržanie priaznivého stavu predmetov ochrany CHA Tisovský kras, čo v konečnom dôsledku pozitívne ovplyvní všetky zložky okolitého ekosystému vrátane vôd. Krasové územia sú veľmi citlivé aj na znečistenie vody, preto je veľmi významné zachovanie súčasného obhospodarovania navrhovaného chráneného areálu, vrátane vodných tokov.   1. **Horniny a pôda**  |  |  | | --- | --- | | *typ vplyvu* | pozitívny, s nepriamym environmentálnym vplyvom, trvalý | | *veľkosť vplyvu* | malý | | *rozsah vplyvu* | územie CHA, resp. okolie | | *celkové hodnotenie environmentálnej významnosti vplyvu* | málo významný, priaznivý |   Predkladaný materiál sa nezaoberá problematikou ochrany hornín a pôdy, ale zlepšením a udržaním priaznivého stavu predmetov ochrany CHA Tisovský kras, čo pozitívne ovplyvní všetky zložky okolitého ekosystému vrátane pôdy. Z hľadiska geomorfologického členenia územie predstavuje juhozápadný výbežok Spišsko-gemerského krasu. Vo východnej časti veľmi bohatej na krasové javy vyvára malebnú krajinu nadväzujúcu na Národný park Muránska planina. Západná časť predstavuje prevažne zalesnený horský kras, ktorého vegetáciu tvoria najmä bukové a sutinové lesy. Ich obhospodarovanie prírode blízkym spôsobom prispeje k ochrane pôdy i horninového substrátu.  CHA Tisovský kras predstavuje najzápadnejší výbežok Muránskej planiny, ktorú po geologickej stránke zastupujú karbonátové horniny muránskeho príkrovu. Podložie tohto externého príkrovu budujú predovšetkým spodnotriasové kremence v pozícii sedimentárneho obalu veporských granitoidov. Vo vyčlenenom areáli Tisoveckého krasu sú v nadloží bridličnatého súvrstvia rozšírené strednotriasové steinalmské vápence a wettersteinské vápence a dolomity. Vrchné časti karbonátového komplexu tvoria vrchnotriasové dachsteinské vápence a dolomity s lokálnymi polohami tzv. tisovských a furmaneckých organogénnych vápencov. Náchylnosťou na procesy krasovatenia ako aj rozmanitosťou povrchových a podzemných krasových javov sa vyznačujú hlavne vápence steinalmského a dachsteinského typu.   1. **Ovzdušie**  |  |  | | --- | --- | | *typ vplyvu* | pozitívny, s nepriamym environmentálnym vplyvom, trvalý | | *veľkosť vplyvu* | malý | | *rozsah vplyvu* | územie CHA, resp. okolie | | *celkové hodnotenie environmentálnej významnosti vplyvu* | málo významný, priaznivý |   Cieľom predkladaného materiálu nie je ochrana ovzdušia, ale zlepšenie a udržanie priaznivého stavu predmetov ochrany CHA Tisovský kras, ktoré pozitívne ovplyvní všetky zložky okolitého ekosystému vrátane ovzdušia. |
| **5.2 Bude mať predkladaný materiál vplyv na chránené územia a ak áno, aký?** |
| Navrhovaný CHA Tisovský kras sa prekrýva s 2 existujúcimi územiami národnej sústavy chránených území (podľa § 17 ods. 1 zákona č. 543/2002 Z. z. o ochrane prírody a krajiny v znení neskorších predpisov), a to 2 prírodnými rezerváciami. Celková výmera týchto maloplošných chránených území predstavuje 291,87 ha a stanú sa súčasťou zóny A a zóny C. Po schválení zonácie CHA Tisovský kras budú tieto 2 chránené územia zrušené. Zaberá takmer celú výmeru územia európskeho významu SKUEV0282 Tisovský kras, prekrýva sa tiež s Chráneným vtáčím územím SKCHVU017 Muránska planina – Stolica.  Podiel území s 5. stupňom ochrany (podľa projektu ochrany) dosahuje 37,72 ha (2,42 %), s 3. stupňom ochrany 368,03 ha (23,62 %) a s 2. stupňom ochrany zvyšných 1 152,41 ha (73,96 % z celkovej výmery navrhovaného CHA).   |  |  | | --- | --- | | *typ vplyvu* | pozitívny, s priamym environmentálnym vplyvom, trvalý | | *veľkosť vplyvu* | veľký | | *rozsah vplyvu* | CHA, Národný park Muránska planina a prekrývajúce sa/susediace územia európskej sústavy chránených území Natura 2000 | | *celkové hodnotenie environmentálnej významnosti vplyvu* | veľmi významný, priaznivý | |
| **5.3 Bude mať predkladaný materiál vplyvy na životné prostredie presahujúce štátne hranice? (ktoré zložky a ako budú najviac ovplyvnené)?** |
| Navrhovaný CHA Tisovský kras sa prekrýva s vyššie uvedenými územiami európskej sústavy chránených území Natura 2000 a spolu s ďalšími územiami Natura 2000 vytvára podmienky pre naplnenie jej hlavného cieľa, ktorým je zachovanie prírodného dedičstva, významného nielen pre územia Slovenska, ale pre Európsku úniu ako celok. |
| **5.4 Aké opatrenia budú prijaté na zmiernenie negatívneho vplyvu na životné prostredie?** |
| Opatrenia na zmiernenie negatívneho vplyvu na životné prostredie nie sú potrebné, keďže predkladaný materiál navrhuje činnosti iba s pozitívnym vplyvom na životné prostredie. |